
ΣΤΡΑΤΙΩΤΑΚΙΑ.. ΑΚΟΥΝΗΤΑ ΑΜΙΛΗΤΑ ΑΓΕΛΑΣΤΑ 


··· 

Ένα δυο εν δυο...Παρατασσόμαστε σαν στρατιωτάκια από την παιδική μας ηλικία δίχως να έχουμε 
την διανοητική ικανότητα από τόσο μικροί να αρνηθούμε, βάζοντας μας από νωρίς στην παγίδα 
του πατριωτισμού και του φασισμού. Ψηλοί μπροστά, κοντοί πίσω, ίδιο ντύσιμο και ίδιοι 
χαιρετισμοί, διακρίσεις μαθητών ανάλογα με τις επιδόσεις τους, οι «καλοί»· παραστάτες, οι 
«άχρηστοι»* πίσω. Διευθυντές και καθηγητές απειλούν μαθητές να παραβρεθούν στις γιορτές 
επετείου της 28ης Οκτωβρίου και της 25ης Μαρτίου γιατί διαφορετικά θα πάρουν απουσίες. Το 
σχολείο επιβάλλει ψυχολογική βία στους μαθητές μέσω απουσιών, αποβολών αλλά και μέσω της 
βελτίωσης της βαθμολογίας αν συμμετάσχουν στην παρέλαση-γιορτή. Το ότι δεχόμαστε να 
παριστάνουμε τα στρατιωτάκια για να γλιτώσουμε μάθημα αποδειχνύει πόσο απεγνωσμένα 
θέλουμε πίσω τον κλεμμένο μας χρόνο. Σκοπός της γιορτής είναι η αναπτέρωση του ηθικού του 
έθνους και η υπερηφάνεια για την πατρίδα. Παίζοντας λοιπόν αυτό το στρατιωτικό παιχνίδι που 
ύπουλα διοχετεύει μιλιταριστιχές και ρατσιστικές απόψεις γινόμαστε τα μελλοντικά 
στρατιωτάκια που θα πολεμάμε για την «πατρίδα», εξυπηρετώντας οικονομικά συμφέροντα. 

0 εχθρός στην πραγματικότητα βρίσκεται εντός των συνόρων και πιο συγκεκριμένα στις τράπεζες 

και τα υπουργεία. 

Οι παρελάσεις ξεκίνησαν από ολοκληρωτικά καθεστώτα (ναζί, Χίτλερ), ενώ στην Ελλάδα η 
μαθητική παρέλαση καθιερώθηκε από τον δικτάτορα και θαυμαστή του Χίτλερ, Ιωάννη Μεταξά. 
Διατηρήθηκε ως την περίοδο της χούντας του Παπα6όπουλου(1967-197*+) και από τότε έως σήμερα 
κανένα καθεστώς δεν την κατήργησε. Το εκπαιδευτικό σύστημα μας πλασάρει ιστορικά ψέματα 
προκειμένου να είμαστε υπάκουοι στην «πατρίδα» και έτοιμοι να αγωνιστούμε για αυτήν. Η 
επανάσταση για παράδειγμα, δεν ξεκίνησε στις 25 Μαρτίου από τον παλαιών Πατρών Γερμανό όπως 
ο ίδιος έχει γράψει στα απομνημονεύματά του. Η 25 Μαρτίου ορίστηκε με βασιλικό διάταγμα ως η 
επίσημη μέρα της επανάστασης από τονΌθωνα στις 15 Μαρτίου 1838. Η αλλαγή στην ημερομηνία 
έγινε από την εκκλησία για να επιτευχθεί τελικά η σύνδεση της εθνικής επετείου με τη 
θρησκευτική εορτή του Ευαγγελισμού. Η επανάσταση αυτή είχε περισσότερο κοινωνικά - ταξικά 
χαρακτηριστικά -γιατί αυτοί που εξεγέρθηκαν ήταν ο λαός, η φτωχή αγροτιά- και λιγότερο 
εθνικοαπελευθερωτικά καθώς εκτός από Έλληνες πήραν μερός Αρβανίτες (που ήταν και οι 
περισσότεροι στρατιωτικοί ηγέτες της Επανάστασης), Βλάχοι, Γύφτοι, Ρουμάνοι, Σέρβοι ακόμα 

και φτωχοί Τούρκοι. 

Να αντισταθούμε απέναντι στον εκβιασμό της σχολικής ιεραρχίας. Ας ακολουθήσουμε τον δρόμο 
των μαθητών των Χανίων, όπου η παρέλαση της 28ης Οκτωβρίου διακόπηκε από 500 διαδηλωτές- 
μαθητές φωνάζοντας συνθήματα για το εκπαιδευτικό σύστημα, ενώ οι δυνάμεις καταστολής 
προσπάθησαν αλλά δεν κατάφεραν να τους σταματήσουν. Να αντισταθούμε στις παρελάσεις που 
προωθούν τον εθνικισμό, τον μιλιταρισμό και την υποταγή. Κανένας να μην συμμετέχει και να 
μην σηκώνει τη σημαία, ούτε ντόπιος ούτε μετανάστης, ακολουθώντας το παράδειγμα της 
ελληνίδας μαθήτριας που πριν κάποια χρόνια αρνήθηκε να σηκώσει τη σημαία στην παρέλαση. 

θα πρέπει να συνειδητοποιήσουμε ότι οι εθνικές σημαίες είναι σύμβολα υποταγής και 
διαχωρισμού των λαών, με άμεσο στόχο να βλέπουμε σαν εχθρό κάποιον αλλοεθνή με τον οποίο 
μοιραζόμαστε τα ίδια προβλήματα, την ίδια καθημερινότητα, την ίδια καταπίεση και φίλο κάθε 
ντόπιο εκπρόσωπο της πολιτικής, οικονομικής και θρησκευτικής εξουσίας που μας ρουφάει 

το αίμα. 


Το ΑΝΤΙ(ΜΑ)0ΥΜΑ προκύπτει από χρονικά άτακτες συνελεύσεις στο Ελευθεριακό στέκι 


Πικροδάφνη. 

